APSTIPRINĀTS

Kokneses novada domes

Iepirkumu komisijas sēdē

2018. gada 19.jūlijā

Protokols Nr. KND 2018/15-1

**ATKLĀTA KONKURSA**

**Sadzīves atkritumu apsaimniekošana Kokneses novadā (atkārtoti)**

KND 2018/15

**NOLIKUMS**

Koknese, 2018

**Satura rādītājs**

1.Iepirkuma procedūra, tās identifikācijas numurs…………………………………………………...…3

2. Pasūtītājs un kontaktpersonas ………………………………………………………………………..3

3. Iepirkuma priekšmets, tā apraksts ………………………………………………………………….…3

4. Pretendents un apakšuzņēmēji……………………………………………………..……………….…3

5. Iepazīšanās ar konkursa nolikumu ……………………………………………………….…...…..…4

6. Informācijas apmaiņa………………………...……………………………………………….…..…..4

7. Cita informācija……………………………………………………………………………......….….4

8. Piedāvājumu iesniegšana……………………………………………………………………….…….5

9. Prasības piedāvājuma noformēšanai………………………………………………………………….5

10. Piedāvājuma nodrošinājums, līguma izpildes nodrošinājums……………………………...……….6

11. Prasības pretendentam, tā piedāvājumam un iesniedzamie dokumenti……………………..…....…8

11.1. Pretendenta kvalifikācijas dokumenti………………………………………….…………..….8

11.2.Tehniskais piedāvājums…………………………………………………………..…..…..….11

11.3.Finanšu piedāvājums…………………………………………...……………………………11

12.Piedāvājuma atvēršana……………………………………………………………………………..12

13.Pretendentu piedāvājumu vērtēšana………………………………………………………….…….13

14.Piedāvājumu vērtēšana atbilstoši izvēles kritērijam…………………………………………….…14

15.Pretendenta pārbaude pirms lēmuma pieņemšanas par līguma slēgšanu………………………..…15

16.Lēmuma pieņemšana un paziņošana……………………………………………………………….16

17.Iepirkuma līguma slēgšana…………………………………………………………...…………….17

18.Pretendenta tiesības un pienākumi………………………………………………………………….18

19.Iepirkuma komisijas tiesības un pienākumi…………………………………………………….…..18

1.pielikums “Tehniskā specifikācija”…………………………………………………….……21

2.pielikums “Piedāvājuma nodrošinājums”…………………………………………..…….…29

3.pielikums “Pieteikums dalībai”………………………………………………………..….…30

4.pielikums “Apliecinājums par neatkarīgi izstrādātu piedāvājumu”…………………………31

5.pielikums “Pretendenta (apakšuzņēmēja) sniegto sadzīves atkritumu apsaimniekošanas pakalpojumu saraksts”………………………………………………………………..…….…33

6.pielikums “Pretendentam piederošās vai rīcībā esošās tehnikas saraksts”………………..…34

7.pielikums “Informācija par pretendenta apakšuzņēmējiem”…………………………..……35

8.pielikums “Apakšuzņēmēja apliecinājums”……………………………………………...…36

9.pielikums “Finanšu piedāvājums”………………………………………………………..…37

10.pielikums “Sadzīves atkritumu apsaimniekošanai nepieciešamo atkritumu konteineru tehniskās specifikācijas”………………………………………………………………….…...42

11.pielikums “Sadzīves atkritumu izvešanas biežums Kokneses novadā”………….…….….43

12. “Līgums par sadzīves atkritumu apsaimniekošanu Kokneses novadā”………..…………59

1. **Iepirkuma procedūra, tās identifikācijas numurs**
	1. Iepirkuma procedūra tiek rīkota, ievērojot Latvijas Republikas Publisko iepirkumu likumu (turpmāk – PIL) un citu iepirkuma priekšmetu regulējošo normatīvo aktu prasības.
	2. Iepirkuma procedūras veids – atklāts konkurss.
	3. Iepirkuma procedūras nosaukums un identifikācijas numurs: **“Sadzīves atkritumu apsaimniekošana Kokneses novadā”**, identifikācijas Nr. **KND 2018/15** (turpmāk – Atklāts konkurss).
2. **Pasūtītājs un kontaktpersonas**
	1. **Pasūtītājs Kokneses novada dome**;

reģistrācijas numurs: LV90000043494;

adrese: Melioratoru iela 1, Koknese, Kokneses pagasts, Kokneses novads, LV – 5113;

tālruņa nr.: 65133640, e-pasts: dome@koknese.lv;

banka, konta nr.: AS Swedbank LV94HABA0551003424462.

* 1. Kontaktpersona par iepirkuma procedūru: iepirkumu speciāliste Dace Svētiņa, mob. 28355381, e-pasts dace.svetina@koknese.lv , fakss: 65133631.
	2. Kontaktpersona par tehnisko specifikāciju: Kokneses novada domes izpilddirektors Ilmārs Klaužs, mob. 26435216, e-pasts ilmars.klauzs@koknese.lv .
1. **Iepirkuma priekšmets, tā apraksts**
	1. Iepirkuma priekšmets: atkritumu apsaimniekošana Kokneses novada administratīvajā teritorijā saskaņā ar Tehnisko specifikāciju (skat. 1. pielikumā).
	2. CPV kods: **90511000-2** (atkritumu savākšanas pakalpojumi).
	3. Pakalpojuma izpildes vieta –Kokneses novada administratīvā teritorija – Kokneses pagasts, Bebru pagasts un Iršu pagasts.
	4. Līguma izpildes termiņš 60 (sešdesmit) mēneši no iepirkuma līguma noslēgšanas dienas. Pakalpojuma izpildes uzsākšanas laiks – ne vēlāk kā 3 (trīs) mēnešu laikā no līguma noslēgšanas dienas
	5. Maksājumu kārtība atrunāta Iepirkuma līguma projektā (skat. 12. pielikumu).
	6. Iepirkuma priekšmets nav sadalīts daļās. Pamatojums iepirkuma līguma slēgšanas tiesību piešķiršanai, nedalot iepirkumu daļās ir: viens pretendentu loks; viens konkrēts pakalpojumu sniegšanas veids, viens pakalpojuma veikšanas laiks.
2. **Pretendents un apakšuzņēmēji**
	1. **Pretendents** ir piegādātājs, kurš iesniedzis piedāvājumu Atklātā konkursā. **Piegādātājs** ir fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija nepieciešama saskaņā ar spēkā esošajiem normatīvajiem aktiem).
	2. Ja piedāvājumu iesniedz **personu apvienība**, iesniedzamo dokumentu paketei jāpievieno sadarbības līgums, kurā noteikts, ka visi personu apvienības dalībnieki kopā un atsevišķi ir atbildīgi par līgumā noteikto pakalpojumu izpildi, kā arī pilnvara galvenajam dalībniekam pārstāvēt personu apvienību Atklātā konkursā un dalībnieku vārdā parakstīt piedāvājuma dokumentus. Sadarbības līgumā ir obligāti jābūt fiksētam, kādas personas ir apvienojušās personu apvienībā, katra personu apvienības dalībnieka veicamo pakalpojumu apjomam, apvienības dalībnieku tiesības un pienākumi.
	3. Pretendents **var balstīties** uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, pierādot, ka minētā persona uzņemsies atbildību pret Pasūtītāju un ar savu saimniecisko vai finansiālo stāvokli garantēs līguma izpildi. Balstoties uz citu personu iespējām, pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā, norādot konkrētus pienākumus un to apjomus.
	4. **Apakšuzņēmējs** ir pretendenta vai tā apakšuzņēmēja piesaistīta vai nolīgta persona, kā arī ar to saistītā persona, kura sniegs pakalpojumus, kas nepieciešami iepirkuma līguma izpildei neatkarīgi no tā, vai šī persona pakalpojumu sniegs pretendentam vai citam apakšuzņēmējam. Apakšuzņēmēja sniedzamo pakalpojumu kopējā vērtība tiek noteikta, ņemot vērā apakšuzņēmēja un visu attiecīgā iepirkuma ietvaros saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar Koncernu likumu, apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.
3. **Iepazīšanās ar konkursa nolikumu**
	1. Konkursa nolikums, tā grozījumi, kā arī iepirkuma komisijas sniegtās atbildes uz ieinteresēto piegādātāju uzdotajiem jautājumiem elektroniskā formā pieejamas pircēja profilā: interneta vietnēs <http://koknese.lv/iepirkumi> un <https://www.eis.gov.lv/EKEIS/Procurement/Edit/12494> Ja ieinteresētais piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz ieinteresētajam piegādātājam 3 (triju) darba dienu laikā no pieprasījuma dienas, ievērojot, ka dokumentu pieprasījums iesniegts laikā pirms piedāvājumu iesniegšanas beigu termiņa. Pasūtītājs par nolikuma izsniegšanu drukātā veidā var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus. Tiek uzskatīts, ka visi ieinteresētie piegādātāji papildu informāciju ir saņēmuši brīdī, kad tā publicēta pircēja profilā: interneta vietnē <http://koknese.lv/iepirkumi> ***vai*** <https://www.eis.gov.lv/EKEIS/Procurement/Edit/12494> ***.***
	2. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā piegādātājs[[1]](#footnote-1)
	3. Ja minētos dokumentus un informāciju pasūtītājs ir ievietojis savā mājas lapā, tiek uzskatīts, ka piegādātājs tos ir saņēmis un ar tiem iepazinies.
4. **Informācijas apmaiņa**
	1. Jautājumi par iepirkuma procedūras nolikumu adresējami Kokneses novada domes Iepirkumu komisijai ar norādi: “Par atklāto konkursu Sadzīves atkritumu apsaimniekošana Kokneses novadā, id.nr. KND 2018/15” un iesniedzami personīgi vai ar pasta starpniecību uz pasūtītāja adresi, faksu vai e-pasta adresi (skat. Nolikuma 2.punktu).
	2. Atbildes uz ieinteresēto piegādātāju jautājumiem kopā ar uzdotajiem jautājumiem tiks publicētas pasūtītāja mājas lapā <http://koknese.lv/iepirkumi>, kā arī nosūtīta attiecīgajam piegādātājam, kas uzdevis jautājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
	3. Ja ieinteresētais piegādātājs ir savlaicīgi pieprasījis papildu informāciju, pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
	4. Pasūtītājs un pretendents ar informāciju apmainās rakstiski, valsts valodā, nosūtot dokumentus pa pastu, faksu, elektroniski vai piegādājot personīgi.
	5. Ieinteresētajam piegādātājam ir pienākums sekot informācijai saistībā ar Atklātu konkursu, kas tiek publicēta pasūtītāja mājas lapā.
5. **Cita informācija**
	1. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja dokumenti izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu pasūtītājam.
6. **Piedāvājumu iesniegšana**
	1. Piedāvājumus var iesniegt Elektronisko iepirkumu sistēmas (EIS) e-konkursu apakšsistēmā līdz **2018. gada 27.augustam** plkst. 16:00
	2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
	3. Pretendents var atsaukt savu piedāvājumu EIS e-konkursu apakšsistēmā līdz piedāvājumu iesniegšanas termiņa beigām.
	4. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājumu noraidīšanai.
7. **Prasības piedāvājuma noformēšanai**

## Piedāvājuma noformējuma prasības:

* + 1. **Piedāvājuma iesniegšana:**
			1. Piedāvājums jāiesniedz elektroniski EIS e-konkursu apakšsistēmā, ievērojot šādas izvēles iespējas:
				1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
				2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
				3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
		2. **Sagatavojot piedāvājumu, pretendentam jāievēro šādi nosacījumi:**
			1. Pieteikuma veidlapa, tehniskais un finanšu piedāvājums jāaizpilda **tikai elektroniski**, atsevišķā elektroniskā dokumentā ar Microsoft Office rīkiem lasāmā formātā.
			2. Iesniedzot piedāvājumu, pretendents ar drošu elektronisko parakstu un laika zīmogu paraksta vismaz konkursa dalības pieteikumu (nolikuma 2.pielikums). Pieteikumu paraksta pretendentu pārstāvēt tiesīgā persona, pievienojot pārstāvību apliecinošu dokumentu, ja attiecināms, t.i. ja pārstāvības tiesības nav konstatējamas no aktuālās Uzņēmumu reģistra informācijas, vai pilnvaras kopiju, ja pieteikumu paraksta pilnvarota persona;
			3. Citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu. Piedāvājuma dokumentus jāparaksta pretendentu pārstāvēt tiesīgai personai, pievienojot pārstāvību apliecinošu dokumentu, ja attiecināms, t.i. ja pārstāvības tiesības nav konstatējamas no aktuālās Uzņēmumu reģistra informācijas, vai pilnvaras kopiju, ja dokumentus paraksta pilnvarota persona;
			4. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tam jāpievieno pretendentu pārstāvēt tiesīgas vai pilnvarotas personas apstiprināts tulkojums latviešu valodā.
			5. Ja pretendents iesniedzis kāda dokumenta kopiju, to apliecina atbilstoši Ministru kabineta 2010.gada 28.septembra noteikumu Nr. 916 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
			6. Iesniedzot piedāvājumu, Pretendents pilnībā atzīst visus atklāta konkursa nolikumā (t.sk. tā pielikumos un veidlapās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
			7. Piedāvājums jāsagatavo tā, lai jebkādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 10 minūtes pēc piedāvājumu iesniegšanas termiņa beigām) jāiesniedz derīga elektroniska atslēga un parole šifrētā dokumenta atvēršanai.
	1. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	2. Ja Pasūtītājs pieņēmis lēmumu par iespējamu līguma slēgšanas tiesību piešķiršanu pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikuma 4.3. punkta apakšpunktos minētie kvalifikāciju apliecinošie pirmdokumenti.
1. **Piedāvājuma nodrošinājums, līguma izpildes nodrošinājums**
	1. Pretendentam kopā ar piedāvājumu ir jāiesniedz no pretendenta puses neatsaucams piedāvājuma nodrošinājums. Piedāvājuma nodrošinājumam jābūt:
		1. Latvijas Republikā vai citā Eiropas Savienības, vai Eiropas Ekonomiskās zonas dalībvalstī reģistrētas kredītiestādes vai apdrošināšanas sabiedrības garantijas veidā par kopējo summu euro 10 000 (desmit tūkstoši EURO). Apdrošināšanas prēmijai jābūt samaksātai par visu noteikto apdrošināšanas summu polisē uz piedāvājuma iesniegšanas brīdi. Samaksu apliecinošs dokuments iesniedzams kopā ar polisi.
		2. Piedāvājuma nodrošinājumu izsniedz iestāde, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā (banku un apdrošinātāju, kas Latvijas Republikas normatīvajos tiesību aktos noteiktajā kārtībā ir uzsākuši pakalpojumu sniegšanu Latvijas Republikas teritorijā skatīt tīmekļvietnē [www.fktk.lv](http://www.fktk.lv)) un tam ir jāsatur Piedāvājuma nodrošinājuma veidnē (2. pielikums) ietvertie būtiskie nosacījumi. Pretendentam nav saistoša konkrētā piedāvājuma nodrošinājuma forma.
		3. Piedāvājuma nodrošinājums var būt kā naudas summas iemaksa pasūtītāja kontā. Ja pretendents vēlas piedāvājuma nodrošinājumu veikt kā naudas summas iemaksu pasūtītāja kontā, jāievēro šādas prasības:
			1. Piedāvājuma nodrošinājumu var iemaksāt Kokneses novada domes norēķinu kontā LV94HABA0551003424462, banka AS “Swedbank”, bankas kods HABALV22, līdz atklātā konkursa piedāvājumu iesniegšanas brīdim, kas norādīts nolikuma 8.1. punktā;
			2. Iemaksājot piedāvājuma nodrošinājumu, maksājumā jābūt norādēm par atklātā konkursa nosaukumu un/vai tā identifikācijas numuru un piedāvājuma nodrošinājuma termiņu. Gadījumā, ja maksātājs nav pretendents, obligāti norādāms pretendenta nosaukums un reģistrācijas numurs.
	2. Par pasūtītāja kontā iemaksātiem piedāvājuma nodrošinājumiem, iepirkuma komisija pārliecināsies uzsākot piedāvājumu atvēršanas sanāksmi, veiks izdruku no 10.1.3.1. punktā norādītā norēķinu konta. Par iemaksātu piedāvājuma nodrošinājumu tiks atzīts tikai tāds maksājums, kas līdz piedāvājumu atvēršanas brīdim ir iemaksāts pasūtītāja norādītajā norēķinu kontā.
	3. Piedāvājuma nodrošinājuma spēkā esamības termiņam ir jābūt 6 (seši) mēneši no nolikumā noteiktās piedāvājuma atvēršanas dienas.
	4. Piedāvājuma nodrošinājumam ir jāstājas spēkā ne vēlāk kā piedāvājumu atvēršanas termiņā. Piedāvājuma nodrošinājumam ir jābūt spēkā līdz īsākajam no šādiem termiņiem:
		1. Piedāvājuma nodrošinājuma spēkā esamības termiņam;
		2. Līdz dienai, kad pretendents, kurš ir noslēdzis iepirkuma līgumu, saskaņā ar iepirkuma līguma noteikumiem iesniedz līguma izpildes nodrošinājumu (Līguma izpildes nodrošinājums paredzēts bankas galvojuma vai apdrošināšanas sabiedrības polises formā, neatsaucamu beznosacījumu līguma izpildes nodrošinājumu 10 000,00 EURO (desmit tūkstoši EURO) apmērā, kas tiek iesniegts ne vēlāk kā 10 (desmit) darba dienu laikā pēc iepirkuma Līguma noslēgšanas).
		3. Līdz iepirkuma līguma noslēgšanai.
	5. Piedāvājuma nodrošinājumu pasūtītājs atdod pretendentiem šādā kārtībā:
		1. Pretendentam, ar kuru pasūtītājs ir noslēdzis iepirkuma līgumu – pēc līguma nodrošinājuma iesniegšanas;
		2. Pārējiem pretendentiem – pēc piedāvājuma nodrošinājuma spēkā esamības termiņa beigām vai pēc iepirkuma līguma noslēgšanas atkarībā no tā, kurš no gadījumiem iestājas pirmais.
	6. Nodrošinājuma devējs pēc pirmā pieprasījuma izmaksā pasūtītājam piedāvājuma nodrošinājuma summu, ja:
		1. Pretendents atsauc savu piedāvājumu, kamēr ir spēkā piedāvājuma nodrošinājums;
		2. Pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu;
		3. Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu pasūtītāja noteiktajā termiņā;
		4. Pretendents atsauc savu piedāvājumu laikā, kamēr ir spēkā piedāvājuma nodrošinājums.
	7. Ja iepirkuma procedūras dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, tad attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu.
	8. Piedāvājuma nodrošinājuma izmaksas kārtībai pēc apdrošināšanas polises jābūt analoģiskai paraugformā izteiktajiem noteikumiem šī konkursa nolikuma 2. pielikumā. Ja apdrošināšanas polisē paredzētie noteikumi ierobežo vai izslēdz nodrošinājuma summas izmaksu šajā nolikumā noteiktajos gadījumos, tad polise uzskatāma par neatbilstošu Nolikuma prasībām.
	9. Pretendenta piedāvājums, par kuru nebūs iesniegts piedāvājuma nodrošinājums šī nolikumā noteiktajā kārtībā vai noteiktajā kārtībā vai apmērā, vai nebūs pievienots piedāvājuma nodrošinājuma iemaksu apliecinošs dokuments, tiks uzskatīts par atklāta konkursa nolikuma prasībām neatbilstošu un pretendents tiks izslēgts no dalības atklātā konkursā.
	10. Līguma izpildes nodrošinājumu konkursa uzvarētājam jāiesniedz pasūtītājam 10 (desmit) darba dienu laikā no līguma parakstīšanas.
		1. Līguma izpildes nodrošinājums Kokneses novada pašvaldībai iesniedzams Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas kredītiestādes vai apdrošināšanas sabiedrības garantijas veidā;
		2. Bankas izsniegtajai garantijai jāatbilst nolikumā un līgumā ietvertajiem nosacījumiem. Līguma izpildes nodrošinājuma summas apmērs ir 10 000,00 EURO (desmit tūkstoši euro);
		3. Līguma izpildes garantijai jāatbilst šādiem noteikumiem:
			1. Garantijas devējam jāapņemas samaksāt pasūtītājam garantijas summu bezstrīdus kārtībā pēc pasūtītāja pirmā pieprasījuma;
			2. Garantijai jābūt spēkā iepirkuma līguma noteiktajā termiņā;
			3. Garantijai no pretendenta puses jābūt neatsaucamai.
2. **Prasības pretendentam, tā piedāvājumam un iesniedzamie dokumenti**
	1. **Pretendenta kvalifikācijas dokumenti**

Atlases dokumentus pretendents sagatavo un iesniedz, ievērojot šādas prasības:

* + 1. Pretendentam jāiesniedz pieteikums dalībai atklātā konkursā atbilstoši EIS e-konkursu apakšsistēmā šī iepirkuma sadaļā publicētajai veidlapai (saskaņā ar 3. pielikumu);
		2. Pretendentam jāiekļauj piedāvājuma nodrošinājums atbilstoši EIS e-konkursu apakšsistēmā šī iepirkuma sadaļā publicētajai veidlapai (saskaņā ar nolikuma 2. pielikumā norādītām prasībām).
		3. Ja pārstāvības tiesības nav konstatējamas no aktuālās uzņēmumu reģistra informācijas, Pretendentam jāiesniedz dokuments/i, kas apliecina piedāvājuma dokumentus parakstījušās, personas tiesības pārstāvēt pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz pilnvara, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros.
		4. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), pretendenta norādītie apakšuzņēmēji, kuru sniedzamo pakalpojumu vērtība ir vismaz 10% no kopējās publiska pakalpojuma līguma vērtības, pretendenta norādītās personas, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, normatīvajos tiesību aktos noteiktajos gadījumos ir reģistrētas komercreģistrā vai līdzvērtīgā reģistrā ārvalstīs.
			1. Par reģistrācijas faktu Latvijas Republikas Uzņēmumu reģistrā, pasūtītājs pārliecināsies Uzņēmumu reģistra mājas lapā [www.ur.gov.lv](http://www.ur.gov.lv);
			2. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.
		5. Pretendentu izslēdz no dalības iepirkuma procedūrā, ja pretendentam, personālsabiedrībai un personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība) tiek konstatēti PIL 42. panta pirmajā daļā uzskaitītie gadījumi (ievērojot minētajā pantā noteiktos noilguma termiņus) un/vai attiecībā uz pretendenta norādīto apakšuzņēmēju, kura sniedzamo pakalpojumu vērtība ir vismaz 10% no kopējās publiska pakalpojuma līguma vērtības un/vai pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tiek konstatēti PIL 42. panta pirmajā daļā minētie nosacījumi, ievērojot arī šajā pantā noteiktos noilguma termiņus).
		6. Pretendentam jābūt neatkarīgi no konkurentiem izstrādātam piedāvājumam un jāiesniedz apliecinājums par neatkarīgi izstrādātu piedāvājumu, atbilstoši nolikuma 4. pielikumam.
		7. ***Pretendenta atbilstība profesionālās darbības veikšanai:***
			1. Prasība – pretendentam jānodrošina Valsts vides dienesta (turpmāk – VVD) atļaujas atkritumu savākšanai, pārkraušanai, uzglabāšanai un pārvadāšanai, lai nodrošinātu iepirkumā paredzamo pakalpojumu nodrošināšanu atbilstoši Atkritumu apsaimniekošanas likuma un Kokneses novada domes 31.08.2011. saistošo noteikumu nr. 8 “Sadzīves atkritumu apsaimniekošanas noteikumi Kokneses novadā” prasībām. Jāiesniedz VVD vai līdzvērtīgas iestādes ārvalstīs izsniegtas atļaujas kopija par tiesībām pretendentam vai personu apvienības dalībniekam (ja pretendents ir personu apvienība) veikt atkritumu savākšanu, uzglabāšanu un pārvadāšanu vai apliecinājums, ka uz pakalpojumu uzsākšanas dienu pretendentam vai personu apvienības dalībniekam, kas būs atbildīgs par atkritumu apsaimniekošanu, būs spēkā esoša VVD reģionālās pārvaldes izsniegta atļauja atkritumu savākšanai, uzglabāšanai un pārvadāšanai Kokneses novada teritorijā.
			2. Pretendentam jābūt noslēgtam, vai, uzsākot pakalpojuma izpildi, tiks noslēgts līgums ar atkritumu poligona „Dziļā vāda” Mežāres pagasta, Krustpils novadā apsaimniekotāju par atkritumu apglabāšanu. Jāiesniedz līguma, kas noslēgts starp pretendentu un atkritumu poligona „Dziļā vāda” Mežāres pagasta, Krustpils novadā apsaimniekotāju par atkritumu apglabāšanu poligonā “Dziļā vāda”, kopija. Pretendentiem, kuriem nav noslēgta līguma ar poligona “Dziļā vāda” apsaimniekotāju, jāiesniedz vienošanās vai nodomu protokola kopija par šāda līguma slēgšanu ar šī poligona apsaimniekotāju gadījumā, ja tam tiks piešķirtas iepirkuma līguma slēgšanas tiesības.
		8. ***Pretendenta atbilstība saimnieciskajam un finansiālajam stāvoklim***

Prasība – pretendenta (bez apakšuzņēmējiem) gada finanšu vidējam apgrozījumam atkritumu apsaimniekošanas jomā iepriekšējo 3 (trīs) gadu (2015.,2016.,2017.) laikā jābūt ne mazākam par 300 000.00 euro (trīs simti tūkstoši euro) bez pievienotās vērtības nodokļa, bet pretendentam, kurš savu saimniecisko darbību ir uzsācis 2015.gadā vai vēlāk proporcionāli nostrādātajam laikam.

Jāiesniedz izziņa par pretendenta gada finanšu vidējo apgrozījumu atkritumu apsaimniekošanā par iepriekšējiem trīs finanšu gadiem (gada pārskati par 2015. un 2016. gadu, 2017. gada operatīvie dati) vai nostrādātajā laika periodā (ja pretendents ir dibināts vēlāk vai attiecīgajā tirgū darbojas mazāk par trīs gadiem) un iepriekš minēto gada pārskatu Peļņas vai zaudējumu aprēķinu (var būt izdruka no Valsts ieņēmumu dienesta elektroniskās deklarēšanas sistēmas) un tā paskaidrojumu ar sadalījumu pa nozarēm.

Ja piedāvājumu iesniedz personu apvienība, tās finanšu apgrozījums ir visu personu apvienības dalībnieku kopējais finanšu apgrozījums. Prasībām atbilstoša izziņa jāiesniedz par personu apvienības kopējo vidējo gada finanšu apgrozījumu un katra dalībnieka gada pārskatu Peļņas vai zaudējumu aprēķinu (var būt izdruka no Valsts ieņēmumu dienesta elektroniskās deklarēšanas sistēmas) un tā paskaidrojumu ar sadalījumu pa nozarēm.

* + 1. ***Pretendenta atbilstība tehniskām un profesionālām spējām***
			1. Prasība – pretendentam iepriekšējo 3 (trīs) gadu laikā līdz nolikumā noteiktai piedāvājuma iesniegšanas dienai ir jābūt vismaz 2 (divu) gadu pieredzei sadzīves atkritumu apsaimniekošanā vienā vai vairākās zonās vienlaicīgi, kurās atkritumu apjoms vidēji 1 (vienā) gadā ir ne mazāks kā 9 000 (deviņi tūkstoši) m³ un veikta dalīto atkritumu apsaimniekošana. Lai izvērtētu Pretendenta iesniegtā apliecinājuma atbilstību konkursa prasībām, jāiesniedz saraksts par pretendenta pieredzi, kas sagatavota atbilstoši šim nolikumam pievienotajai veidnei (5. pielikums), un pievienojot vismaz 1 (viena) pasūtītāja atsauksmes kopiju. Par atbilstošu pieredzi šī punkta izpratnē tiks uzskatīta arī pieredze, kas iegūta atkritumu apsaimniekošanā zonā, kur līgums ir noslēgts ar pašvaldību atbilstoši Atkritumu apsaimniekošanas likuma 18.panta 1.daļas noteikumiem.
			2. Prasība - pretendentam ir ieviesta kvalitātes vadības sistēma, kas atbilst Eiropas kvalitātes nodrošināšanas sistēmu standartiem pakalpojuma sniegšanā, vai ir ieviesti līdzvērtīgi kvalitātes nodrošināšanas pasākumi.

Jāiesniedz ISO 9001:2008 vai ekvivalenta sertifikāta kopija, kas apliecina kvalitātes vadības sistēmas esamību, vai citi pierādījumi par līdzvērtīgiem kvalitātes nodrošināšanas pasākumiem.

* + - 1. Prasība – pretendentam ir jānodrošina tehniskā kapacitāte, lai veiktu nepieciešamos vides pārvaldības pasākumus un nodrošinātu pakalpojuma sniegšanu videi draudzīgā veidā.

Jāiesniedz ISO 14001:2001 vai EMAS sertifikāta kopija vai ekvivalentu, ko izdevušas Latvijas vai citas ES dalībvalsts kompetentās iestādes, kas apliecina atbilstību Eiropas vai starptautiskajiem vides pārvaldības sistēmas standartiem vai citi pierādījumi par vides pārvaldības nodrošinājuma pasākumiem.

* + - 1. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka viņa rīcībā būs nepieciešamie resursi (tehniskais personāls vai institūcijas, kuras iesaistīs pakalpojuma veikšanā, vadošais personāls, tehniskais aprīkojums, iekārtas un instrumenti, saimnieciskie un/vai finansiālie rādītāji u.c.) iesniedzot šo uzņēmēju apliecinājumu vai vienošanos par nepieciešamo resursu nodošanu piegādātāja rīcībā. Jāizpilda apakšuzņēmējiem nododamo pakalpojuma saraksta veidni atbilstoši EIS e-konkursu apakšsistēmā šī iepirkuma sadaļā publicētajai veidlapai (7. pielikums) un apakšuzņēmēja apliecinājuma veidni (8. pielikums).
			2. Piedāvājumā jānorāda visi apakšuzņēmēji, kur veicamo pakalpojumu vērtība ir 10% (divdesmit) vai lielāka no kopējās iepirkuma līguma vērtības, un katram šādam apakšuzņēmējam izpildei nododamo pakalpojuma daļu saskaņā ar 7. pielikumu.
			3. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Iesniedzot Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienoto iepirkuma procedūras dokuments latviešu valodā pieejams http://www.iub.gov.lv/lv/node/587.
	1. **Tehniskais piedāvājums**

Tehnisko piedāvājumu pretendents sagatavo un iesniedz, ievērojot šādas prasības:

* + 1. Pretendenta piedāvājumam jāatbilst nolikuma 1. pielikumā norādītajām Tehniskajām specifikācijām.
		2. Tehniskajā piedāvājumā jāiekļauj sekojoša informācija:
			1. Sadzīves atkritumu apsaimniekošanas organizācijas organizatoriskā shēma, īss apraksts, sadzīves atkritumu apsaimniekošanas īstenošana, pieņemšanas laiku, u.c. atbilstoši Tehnisko specifikāciju prasībām;
			2. Piedāvāto papildus maksas pakalpojumu uzskaitījumus, to pieteikšanas un apmaksas kārtība;
			3. Tehniskais nodrošinājums sadzīves atkritumu apsaimniekošanas procesa nodrošināšanā, papildus aizpildot 6. pielikumu “Pretendentam piederošās vai rīcībā esošās tehnikas saraksts” atbilstoši EIS e-konkursu apakšsistēmā šī iepirkuma sadaļā publicētajai veidlapai. Prasība – pretendentam vai tā apakšuzņēmējam konkursā minēto pakalpojumu sniegšanai jānodrošina ne mazāk kā 2 (divas) specializētās sadzīves atkritumu savākšanas mašīnas (Transportlīdzekļa emisijas standarts EURO V un / vai EURO VI), sadzīves atkritumu tvertņu iztukšošanai un sadzīves atkritumu aizvešanai uz sadzīves atkritumu poligonu „Dziļā vāda” Mežāres pagasta, Krustpils novadā un vismaz 1 (viens) transportlīdzeklis (Transportlīdzekļa emisijas standarts EURO V un / vai EURO VI) bioloģiski noārdāmo un lielgabarīta atkritumu savākšanai. Gadījumā, ja pretendenta vai tā apakšuzņēmēja īpašumā vai valdījumā nav šādas tehnikas, jāiesniedz nodomu protokola vai nomas līguma ar iznomātāju kopija.
			4. Atbilstoši tehnisko specifikāciju prasībām, sadzīves atkritumu apsaimniekošanas procesā izmantojamo konteineru, atkritumu maisu, dalīto atkritumu somu un tml. apraksts un to krāsaini attēli.
			5. Šķiroto atkritumu laukuma Paugu ielā 1d, Koknesē, Kokneses pagastā darbības uzsākšanas apraksts, un apliecinājums pretendenta spējām nodrošināt laukuma darbības uzsākšanu ne vēlāk, kā 3 (trīs) mēnešu laikā no iepirkuma līguma noslēgšanas un ir spēkā visu līguma darbības laiku, līdz jauna līguma spēkā stāšanās brīdim.
			6. Pretendenta apliecinājums nodrošināt tādu laika grafiku, lai atkritumu apsaimniekošanas process atbilstu Kokneses novada pašvaldības 31.08.2011. saistošo noteikumu nr. 8 “Sadzīves atkritumu apsaimniekošanas noteikumi Kokneses novadā” prasībām.
			7. Tehniskais piedāvājums jāsagatavo tā, lai iepirkuma komisija varētu pārliecināties, ka pretendents ir pilnībā izpratis tehnisko specifikāciju (nolikuma 1. pielikums) un iepirkuma līguma nosacījumus (nolikuma 12. pielikums) atbilstoši EIS e-konkursu apakšsistēmā šī iepirkuma sadaļā publicētajai veidlapai.
	1. **Finanšu piedāvājums**

Finanšu piedāvājumu pretendents sagatavo un iesniedz, ievērojot šādas prasības:

* + 1. Finanšu piedāvājumu pretendents iesniedz atbilstoši EIS e-konkursu apakšsistēmā šī iepirkuma sadaļā publicētajai finanšu piedāvājuma 9. pielikuma formai.
		2. Finanšu piedāvājumā norāda atkritumu savākšanas, pārkraušanas, pārvadāšanas un uzglabāšanas cenu, par kādu nolikumā noteiktajā termiņā tiks sniegti Tehniskajām specifikācijām atbilstoši atkritumu izvešanas pakalpojumi par 1 m3  bez PVN.
		3. Pretendenta finanšu piedāvājumā jāiekļauj visi ar līgumu priekšmetu saistītie izdevumi (rēķinu izrakstīšana klientiem, konteineru dezinfekcijas izmaksas atbilstoši tehniskajā specifikācijā norādītajam u.c. izmaksas) un jābūt paredzētiem visiem riskiem pakalpojuma sniegšanai, kas saistīti ar cenu izmaiņām, minimālās darba algas pieaugumu un citiem neparedzētiem apstākļiem. Cenu izmaiņas pieļaujamas tikai konkursa nolikuma līgumā norādītos gadījumos.
		4. Finanšu piedāvājumā visas cenas un summas jānorāda euro bez PVN, aprēķinos jālieto cenas ar 2 (divām) decimālzīmēm aiz komata.
	1. **Eiropas vienotais iepirkuma procedūras dokuments (ESPD)**
		1. Pasūtītājs pieņem arī Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu , ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Piegādātājs var iesniegt Pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
		2. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. ESPD veidlapu elektroniski var sagatavot interneta vietnē: [https://ec.EUROpa.eu/growth/tools-databases/espd/filter?lang=lv#](https://ec.europa.eu/growth/tools-databases/espd/filter?lang=lv) ;
		3. Aizpildot ESPD dokumenta veidlapu, obligāti jāaizpilda veidlapas IV daļas A – D iedaļas;
1. **Piedāvājumu atvēršana**
	1. Iesniegtie piedāvājumi tiks atvērti tūlīt pēc piedāvājumu iesniegšanas termiņa beigām.
	2. Nolikumā noteiktajā termiņā iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
	3. Pretendentu piedāvājumi, kas iesniegti ārpus EIS e-konkursu apakšsistēmas, netiek atvērti un vērtēti, bet neatvērtā veidā tiek nosūtīti atpakaļ iesniedzējam.
2. **Pretendentu piedāvājumu vērtēšana**
	1. Komisija slēgtā sēdē atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību konkursa nolikumā noteiktajām prasībām un izvēlas pretendenta piedāvājumu saskaņā ar izvēles kritērijiem.
	2. Uzsākot pretendenta piedāvājuma vērtēšanu, iepirkuma komisija izvērtē:
		1. vai pretendents iesniedzis nolikuma prasībām atbilstošu piedāvājuma nodrošinājumu, saskaņā ar nolikumā noteiktajām prasībām. Ja pretendenta piedāvājuma nodrošinājums neatbilst kādai nolikumā izvirzītajai prasībai, komisija pretendentu izslēdz no iepirkuma procedūras un tā piedāvājumu nevērtē;
		2. vai piedāvājums sagatavots un noformēts atbilstoši nolikumā norādītajām prasībām. Ja pretendenta piedāvājums nav noformēts atbilstoši kādai nolikumā izvirzītajai prasībai, un ja trūkumi ir būtiski, kas neļauj pienācīgi izvērtēt piedāvājumu, tad komisijai ir tiesības pretendentu izslēgt no iepirkuma procedūras un tā piedāvājumu nevērtēt.
	3. **Atlases dokumentu (kvalifikācijas) vērtēšana**
		1. Komisija pārbauda pretendentu iesniegto dokumentu atbilstību nolikuma kvalifikācijas prasībām.
		2. Pretendentu kvalifikācijas pārbaudes laikā komisija noskaidro pretendentu kompetenci un atbilstību paredzamā iepirkuma līguma izpildes prasībām pēc iesniegtajiem pretendentu atlases dokumentiem, pārbaudot pretendenta atbilstību katrai nolikumā izvirzītajai prasībai. Pasūtītājs par reģistrācijas faktu Latvijā reģistrētiem pretendentiem, tā piedāvātiem apakšuzņēmējiem un personām, uz kuru iespējām pretendents balstās, pārliecināsies Uzņēmumu reģistra mājas lapā [www.ur.gov.lv](http://www.ur.gov.lv).
		3. Ja pretendenta kvalifikācijas prasības neatbilst kādai nolikumā izvirzītajai prasībai, un ja trūkumi ir būtiski, kas neļauj pienācīgi izvērtēt piedāvājumu, tad komisija pretendentu izslēdz no iepirkuma procedūras un tā piedāvājumu nevērtē.
	4. **Tehnisko piedāvājumu atbilstības pārbaude**
		1. Pretendentu tehnisko piedāvājumu atbilstības pārbaudes laikā komisija izvērtē pretendenta tehniskā piedāvājuma atbilstību Tehniskās specifikācijas prasībām un citām šī nolikuma prasībām.
		2. Ja pretendenta tehniskais piedāvājums neatbilst kādai nolikumā izvirzītajai prasībai un ja trūkumi ir būtiski, kas neļauj pienācīgi izvērtēt piedāvājumus, tad komisija pretendentu izslēdz no iepirkuma procedūras un tā piedāvājumu nevērtē.
	5. **Finanšu piedāvājumu vērtēšana**
		1. Komisija pārbauda finanšu piedāvājuma atbilstību nolikuma prasībām.
		2. Vērtējot piedāvājumus, komisija ņem vērā kopējo piedāvājuma summu bez pievienotās vērtības nodokļa.
		3. Finanšu piedāvājumu vērtēšanas laikā komisija pārbauda vai tajā nav aritmētisko kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot finanšu piedāvājumu, komisija ņem vērā labojumus.
		4. Komisijai ir pienākums izvērtēt, vai piedāvājums nav nepamatoti lēts. Ja piedāvājums konkrētam līgumam ir nepamatoti lēts, komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem un, konsultējoties ar pretendentu, izvērtē visus PIL 53.pantā minētos faktorus. Pasūtītājam ir tiesības prasīt, lai pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
		5. Ja pretendenta finanšu piedāvājums neatbilst kādai nolikumā izvirzītajai prasībai un ja trūkumi ir būtiski, kas neļauj pienācīgi izvērtēt piedāvājumu, tad komisija pretendentu izslēdz no iepirkuma procedūras un tā piedāvājumu nevērtē.
		6. Ja pretendents neiesniedz komisijas pieprasīto informāciju un/vai paskaidrojumus, kas nepieciešami piedāvājumu izvērtēšanai, komisija piedāvājumu vērtē pēc tiem dokumentiem, kas ir iekļauti piedāvājumā.
3. **Piedāvājumu vērtēšana atbilstoši izvēles kritērijam**

Iepirkuma komisija izvēlas saimnieciski visizdevīgāko piedāvājumu ar kritēriju zemākā cena, kas atbilst nolikuma prasībām un Tehniskajai specifikācijai.

1. **Pretendenta pārbaude pirms lēmuma pieņemšanas par līguma slēgšanu**
	1. Komisija, attiecībā uz katru pretendentu, kuram atbilstoši iepirkuma procedūras dokumentos noteiktām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, pārbauda vai uz to ir attiecināmi PIL 42. panta pirmajā daļā noteiktie gadījumi, veicot to minētā pantā noteiktajā kārtībā, kā arī:
		1. Ja komisija konstatē, ka Ministru kabineta noteiktajā informācijas sistēmā saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā ievietoto informāciju, pretendentam vai PIL likuma 42.panta pirmās daļas 9., 10. un 11. punktā minētajai personai pieteikumu piedāvājuma iesniegšanas termiņa pēdējā dienā vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā apliecinājums nav iesniegts, komisija pretendentu izslēdz no dalības iepirkumā.
		2. Pretendents, lai apliecinātu, ka tam, kā arī PIL likuma 42.panta pirmās daļas 9., 10. un 11. punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, PIL 42.panta piektajā daļā minētajā termiņā iesniedz:
			1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
			2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
			3. līdz piedāvājumu iesniegšanas termiņa pēdējai dienai vai arī dienai, kad pieņemts lēmums par iespējamu iepirkuma līguma slēgšanas tiesību piešķiršanu, kopiju no Valsts ieņēmumu dienesta vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.
		3. Ja komisija konstatē, ka persona, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām atbilst PIL 42.pantā minētajām izslēgšanas gadījumam, tā pieprasa, lai pretendents nomaina attiecīgo personu. Ja pretendents 10 (desmit) darbadienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu iepirkuma procedūras dokumentos noteiktajām prasībām atbilstošu personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, komisija izslēdz pretendentu no dalības iepirkuma procedūrā.
		4. Ja tādi dokumenti, ar kuriem ārvalstī reģistrēts pretendents var apliecināt, ka uz to neattiecas PIL 42.panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 42.panta pirmajā daļā noteiktie gadījumi, minētos dokumentus var aizstāt ar zvērestu, vai, ja zvēresta došanu attiecīgās valsts normatīvie akti neparedz, - ar paša pretendenta vai citas šā panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
		5. Ja uz pretendentu ir attiecināmi PIL 42.panta pirmajā daļā noteiktie gadījumi, tas no dalības iepirkuma procedūrā tiek izslēgts.
		6. Ja pretendents tiek izslēgts no turpmākās dalības iepirkumā, komisijai ir tiesības izvēlēties nākamo saimnieciski visizdevīgāko piedāvājumu, līdz ar to uz nākošo pretendentu attiecas nolikuma šī punkta prasības.
		7. Pēc tehnisko piedāvājumu atbilstības pārbaudes Komisija salīdzina un vērtē tos piedāvājumus, kas nav noraidīti tehniskā piedāvājuma atbilstības pārbaudē, izvēloties saimnieciski visizdevīgāko piedāvājumu pēc iepriekšminētajiem kritērijiem.
2. **Lēmuma pieņemšana un paziņošana**
	1. Komisija lēmumus pieņem slēgtās sēdēs ar vienkāršu balsu vairākumu. Ja komisijas locekļu balsis sadalās līdzīgi, izšķirošā ir komisijas priekšsēdētāja balss.
	2. Iepirkuma komisija atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību atklāta konkursa nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju.
	3. Komisija 3 (trīs) darbadienu laikā vienlaikus informē visus pretendentus par pieņemto lēmumu attiecībā uz līguma slēgšanu, nosūtot informāciju pa pastu vai elektroniski, izmantojot drošu elektronisko parakstu (izmantojot pretendenta pieteikumā norādītos kontaktus), un saglabājot pierādījumus par informācijas nosūtīšanas datumu un veidu.
	4. Ja iepirkuma procedūra ir izbeigta vai pārtraukta, komisija 3 (trīs) darba dienu laikā vienlaikus informē visus pretendentus par visiem iepirkuma procedūras izbeigšanas vai pārtraukšanas iemesliem, un informē par termiņu, kādā pretendents, ievērojot PIL 68.panta otrās daļas 1. vai 2.punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
	5. Komisija, informējot par rezultātiem, ir tiesīga neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi. Pretendentam piedāvājumā jānorāda, kura informācija piedāvājuma satur komercnoslēpumu vai konfidenciālu informāciju (ja attiecināms).
3. **Iepirkuma līguma slēgšana**
	1. Iepirkuma līgumu slēdz ne agrāk kā nākamajā darbadienā pēc nogaidīšanas termiņa beigām (PIL 60.panta 6.-8.daļa), ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
	2. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem, iepirkuma līguma projektu (12. pielikums).
	3. Ja pretendentam ir iebildumi par nolikumam pievienotā iepirkuma līguma projekta nosacījumiem, tie jāiesniedz rakstiski, atbilstoši nolikuma prasībām. Pēc minētā termiņa iebildumi par līguma projekta nosacījumiem netiks ņemti vērā.
	4. Izraudzītajam pretendentam 10 (desmit) darba dienu laikā pēc uzaicinājuma slēgt iepirkuma līgumu nosūtīšanas (uzaicinājums tiks nosūtīts pa faksu vai elektroniski) jāierodas Kokneses novada domē, Melioratoru ielā 1, Koknesē, Kokneses pagastā Kokneses novadā, slēgt iepirkuma līgumu. Neierašanās slēgt iepirkuma līgumu minētā termiņā tiek uzskatīta par pretendenta atteikšanos slēgt iepirkuma līgumu.
	5. Komisija ir tiesīga izvēlēties nākamo saimnieciski visizdevīgāko pretendenta piedāvājumu, ja pretendents nolikumā noteiktajā termiņā neparaksta līgumu vai atsakās slēgt līgumu.
	6. Pirms lēmuma pieņemšanas par līguma noslēgšanu ar nākamo Pretendentu, kas novērtēts ar nākošo lielāko punktu skaitu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicis slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt iepirkuma procedūru neizvēloties nevienu piedāvājumu.
	7. Ja pieņemts lēmums slēgt līgumu ar nākamo Pretendentu, kura piedāvājums ir ar nākošo augstāko novērtējumu, bet tas atsakās līgumu slēgt, Komisija pieņem lēmumu pārtraukt iepirkuma procedūru konkrētajā iepirkuma daļā neizvēloties nevienu piedāvājumu.
	8. Iepirkuma procedūrā izraudzītā Pretendenta personālu, kuru tas iesaistījis Līguma izpildē, par kuru sniedzis informāciju un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību, paziņojuma par līgumu un iepirkuma procedūras dokumentos noteiktajām prasībām pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot PIL 62. pantā paredzētos nosacījumus.
	9. Iepirkuma procedūrā izraudzītais Pretendents drīkst veikt PIL 62. pantā minēto apakšuzņēmēju nomaiņu, kā arī minētajiem kritērijiem atbilstošu apakšuzņēmēju vēlāku iesaistīšanu līguma izpildē, ja iepirkuma procedūrā izraudzītais Pretendents par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē.
	10. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbadienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta sestās daļas noteikumiem.
4. **Pretendenta tiesības un pienākumi**
	1. Katrs pretendents par iepirkuma priekšmetu tiesīgs iesniegt vienu piedāvājumu.
	2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	3. Iesniegt iesniegumu par konkursa nolikumu un konkursa norises likumību (līdz iepirkuma līguma noslēgšanai) iepirkumu uzraudzības birojam.
	4. Apsekot pakalpojuma izpildes vietu.
	5. Saņemt piedāvājuma sagatavošanai nepieciešamo dokumentāciju.
	6. Ja tiek konstatēta apjomu neatbilstība iepirkuma specifikācijā, pakalpojuma aprakstā vai sastāvā, pretendentiem par to jāinformē iepirkuma komisija, kura noskaidros atšķirību iemeslus un, sniedzot atbildi precizēs faktisko pakalpojumu sastāvu un apjomu, tādējādi nodrošinot visiem pretendentiem vienādas prasības.
	7. Pretendentam ir tiesības ierosināt, lai tiek rīkota ieinteresēto piegādātāju sanāksme.
	8. Pretendentam ir pienākums sagatavot piedāvājumu atbilstoši nolikuma prasībām.
	9. Pretendentam ir jāsniedz patiesa informācija par savu kvalifikāciju un piedāvājumu.
	10. Pretendenta pienākums ir sniegt atbildes uz komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
	11. Ja pasūtītājam rodas aizdomas, ka finanšu piedāvājumā norādītā maksa ir nepamatoti zema, pretendentam ir pienākums pēc pasūtītāja pieprasījuma sniegt attiecīgus rakstiskus paskaidrojumus.
	12. Pretendents sedz visas izmaksas, kas saistītas ar piedāvājuma sagatavošanu un iesniegšanu.
	13. Līgums ar pasūtītāju jānoslēdz ne vēlāk kā 30 (trīsdesmit) darba dienu laikā pēc uzaicinājuma slēgt iepirkuma līgumu nosūtīšanas (uzaicinājums tiks nosūtīts pa faksu vai elektroniski). Ja pretendents neparaksta līgumu pasūtītāja noteiktajā termiņā, nodrošinājuma devējs izmaksā pasūtītājam piedāvājuma nodrošinājuma summu.
5. **Iepirkuma komisijas tiesības un pienākumi**
	1. Komisija nodrošina iepirkuma procedūras norisi un dokumentēšanu.
	2. Komisija nodrošina pretendentu brīvu konkurenci, kā arī vienlīdzīgu un taisnīgu attieksmi pret tiem.
	3. Komisija nodrošina iespēju ieinteresētajiem piegādātājiem iepazīties uz vietas ar iepirkuma procedūras dokumentiem sākot ar iepirkuma procedūras izsludināšanas brīdi, kā arī nodrošina pieeju konkursa nolikumam ar pielikumiem Pasūtītāja mājas lapā: <http://koknese.lv/iepirkumi> .
	4. Saskaņā ar ieinteresētā piegādātāja laikus pieprasīto papildu informāciju Komisija to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām.
	5. Ja pasūtītājs sniedz papildu informāciju, tas visiem piegādātājiem, kas saņēmuši iepirkuma procedūras dokumentus un reģistrējušies pie paziņojuma par līgumu noradītās kontaktpersonas, vienlaikus nosūta šo informāciju, norādot arī uzdoto jautājumu. Informācija tiek publicēta arī Pasūtītāja mājas lapā.
	6. Komisija līdz piedāvājuma iesniegšanas termiņa beigām var izdarīt grozījumus Nolikumā, ievērojot PIL 35.panta nosacījumus.
	7. Komisijai ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai.
	8. Ja komisijai rodas šaubas par iesniegto dokumentu kopiju autentiskumu, tā pieprasa, lai pretendents uzrāda dokumentu oriģinālu vai iesniedz apliecinātu dokumentu kopiju.
	9. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja dokumenti izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	10. Komisijai ir tiesības lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti atbilstoši PIL prasībām. Ja komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
	11. Komisija ir tiesīga pārbaudīt sniegto informāciju.
	12. Komisija ir tiesīga normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.
	13. Pretendenta atlasei, piedāvājumu vērtēšanai un salīdzināšanai komisija ir tiesīga pieaicināt ekspertu. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai. Ekspertam ir tiesības iepazīties ar piedāvājumiem, kā arī lūgt komisiju pieprasīt no pretendenta papildus informāciju, kas ir nepieciešama atzinuma sagatavošanai.
	14. Komisijai ir tiesības pieņemt lēmumu slēgt līgumu ar pretendentu, kas piedāvā nākamo saimnieciski visizdevīgāko piedāvājumu, ja iestājas nolikuma 17.5.punktā noteiktais gadījums.
	15. Laikā no piedāvājumu iesniegšanas dienas līdz to atvēršanas brīdim netiek sniegta informācija par citu piedāvājumu esamību. Piedāvājumu vērtēšanas laikā līdz rezultātu paziņošanai Komisija nesniedz informāciju par vērtēšanas procesu.
	16. Ja konkrētajai iepirkuma procedūrai nav iesniegti piedāvājumi vai, ja iesniegtie piedāvājumi neatbilst konkursa nolikumā noteiktajām prasībām, komisija pieņem lēmumu izbeigt iepirkuma procedūru.
	17. Komisija var jebkurā brīdī pārtraukt iepirkuma procedūru, ja tam ir objektīvs pamatojums.
	18. Komisijai ir tiesības pieprasīt, lai Pretendents precizē sniegto informāciju par savu piedāvājumu, ja tas nepieciešams piedāvājuma atbilstības pārbaudei, Pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai, nosakot saprātīgu termiņu, līdz kuram jāsniedz atbilde.
	19. Ja Pretendents nesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.
	20. Komisija 2 (divu) mēnešu laikā pēc piedāvājumu iesniegšanas termiņa beigām pieņem lēmumu par līguma slēgšanas tiesību piešķiršanu vai konkursa izbeigšanu neizvēloties nevienu piedāvājumu.
	21. Komisija 3 (trīs) darba dienu laikā informē visus pretendentus par pieņemto lēmumu.

**Nolikumam ir šādi pielikumi (neatņemamas nolikuma sastāvdaļas):**

1. “Tehniskā specifikācija”
2. ”Piedāvājuma nodrošinājums”
3. ”Pieteikums dalībai atklātā konkursā”
4. ”Apliecinājums par neatkarīgi izstrādātu piedāvājumu”
5. ”Pretendenta (apakšuzņēmēja) sniegto sadzīves atkritumu apsaimniekošanas pakalpojumu saraksts”
6. ”Pretendentam piederošās vai rīcībā esošās tehnikas saraksts”
7. ”Informācija par pretendenta apakšuzņēmējiem”
8. ”Apakšuzņēmēja apliecinājums”
9. ”Finanšu piedāvājums”
10. “Sadzīves atkritumu apsaimniekošanai nepieciešamo atkritumu konteineru tehniskās specifikācijas”
11. “Sadzīves atkritumu izvešanas grafiks Kokneses novadā”
12. ”Līguma par sadzīves atkritumu apsaimniekošanu Kokneses novadā projekts”

1. Informāciju par to, kā ieinteresētais Piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)